Svetimas: Romulas

Svetimas: Romulas () – 2024 m. amerikiečių mokslinės fantastikos siaubo filmas. Režisierius – Fede Álvarez, scenaristai – Álvarez ir Rodo Sayagues. Prodiusavo „20th Century Studios“, „Scott Free Productions“ bei „Brandywine Productions“. Vaidina Cailee Spaeny, David Jonsson, Archie Renaux, Isabela Merced, Spike Fearn ir Aileen Wu. Tai septintasis „Svetimas“ franšizės filmas, veiksmas vyksta tarp filmų „Svetimas“ (1979 m.) ir „Svetimi“ (1986 m.) įvykių.

Filmo pasaulinė premjera įvyko 2024 m. rugpjūčio 12 d. Los Andžele. Lietuvos kino teatruose pasirodė 2025 m. rugpjūčio 16 d. Sulaukė teigiamų kritikų atsiliepimų ir visame pasaulyje uždirbo 350,9 mln. JAV dolerių. Buvo nominuotas keliems apdovanojimams (įskaitant nominaciją „Oskarui“ už geriausius vaizdo efektus), ypač už techninius aspektus. Šiuo metu kuriamas tęsinys.

 Siužetas 
Šeši jauni kosmoso kolonistai susiduria su priešiškomis būtybėmis, kai apieško apleistą kosminę stotį, iš kurios planuoja keliauti į kitą planetą.

 Vaidmenys 

 Aktorius – veikėjas

 Cailee Spaeny – Marie Raines „Rain“ Carradine
 David Jonsson – Andy
 Archie Renaux – Tyler Harrison
 Isabela Merced – Kay Harrison
 Spike Fearn – Bjorn
 Aileen Wu – Navarro
Ruką, kosminės stoties androidą, įgarsino Daniel Betts, o jo išvaizda buvo sukurta pagal velionio Ian Holm, kuris originalioje juostoje vaizdavo androidą Ašą, atvaizdą. Gavusi Holm šeimos leidimą, kompanija „Legacy Effects“ sukūrė animatroninę galvą ir liemenį, remdamasi Holm galvos skenavimo duomenimis, gautais filmuojant trilogiją „Žiedų valdovas“. Tam tikruose kadruose personažas buvo patobulintas naudojant kompanijos „Metaphysic“ CGI ir sintetinės vaizdo klastotės DI technologijas, pavyzdžiui, sinchronizuojant lūpų judesius arba patobulinant nosį ir akis. Betts dialogo įrašai buvo modifikuoti naudojant filtravimo programinę įrangą „Speecher“, kad atitiktų Ašo dialogą iš originalaus „Svetimo“ filmo.

Trevor Newlin vaizdavo ksenomorfą, o žmogaus ir ksenomorfo hibridą (kredituojamą kaip „Palikuonis“) vaizdavo buvęs rumunų krepšininkas Róbert Bobróczky. Norėdamas vaizduoti Palikuonį, Bobroczkyi dėvėjo visą kūną dengiantį protezinį grimą, sukurtą „Legacy Effects“, išskyrus padaro uodegą, kuri buvo sukurta kompiuterine grafika.
miniatiūra|Filmo režisierius Fede Álvarez|273x273px

 Filmo gamyba 
2019 m. „CinemaCon“ renginyje patvirtinta, kad ateityje bus kuriami nauji „Svetimas“ serijos filmai. 2022 m. kovo mėn. buvo pranešta, kad Fede Álvarez rašys scenarijų ir režisuos septintąjį „Svetimas“ filmą, po to, kai pristatė savo siužetą, kuris, kaip sakoma, „nesusijęs“ su ankstesniais šios franšizės filmais.

Álvarez kuo labiau laikėsi filmų serijos kanono ir rašydamas scenarijų rėmėsi fanų enciklopedija „Xenopedia“. Filme yra nuorodų ir sąsajų su visais šešiais ankstesniais franšizės filmais – „Svetimas“, „Svetimi“, „Svetimas 3“, „Svetimas: prisikėlimas“, „Prometėjas“ ir „Svetimas: Covenant“. Filmas taip pat įkvėptas kompiuterinio žaidimo „Alien: Isolation“ (2014 m.).

Jau 2022 m. lapkričio mėn. Cailee Spaeny derėjosi dėl pagrindinio vaidmens. 2023 m. kovo mėnesį prie filmo prisijungė Isabela Merced. Tą patį mėnesį prie aktorių komandos prisijungė David Jonsson, Archie Renaux, Spike Fearn ir Aileen Wu. Renaux taip pat dalyvavo Jonsson vaidmens atrankoje ir buvo slapta atrinktas 2022 m. gruodžio mėn., o Fearn buvo atrinktas 2023 m. vasario mėn. Fearn iš pradžių bandė imituoti amerikietišką akcentą, bet režisierius paprašė jo išlaikyti savo britišką akcentą.

Pagrindiniai filmavimo darbai vyko Budapešte nuo 2023 m. kovo 9 d. iki liepos 3 d., naudojant unikalias vietoves, įskaitant veikiančią elektrinę, kuri buvo panaudota kaip Džeksono žvaigždės kasybos kolonija. Filmas buvo filmuojamas chronologine tvarka ir jame akcentuojami praktiniai efektai. Šis požiūris orientuotas į realistiškos, įtraukiančios patirties kūrimą, priešingai nei šiuolaikinėse produkcijose, kuriose labiau pasikliaujama kompiuterine grafika.

Režisierius Álvarez filmo gamybos metu konsultavosi su filmo „Svetimas“ režisieriumi Ridley Scott ir filmo „Svetimi“ režisieriumi James Cameron, kurie abu išreiškė pritarimą.

 Filmo muzika 
Filmo muziką sukūrė Benjamin Wallfisch. Muzikoje naudojamos temos ir motyvai iš filmų „Svetimas“ (kompozitorius Jerry Goldsmith), „Svetimi“ (kompozitorius James Horner) ir kūriniai „Life“ ir „We Were Right“ iš filmo „Prometėjas“ (kompozitorius Harry Gregson-Williams). Taip pat skamba kompozicija „Dievų įžengimas į Valhalą“ iš Richard Wagner operos „Reino auksas“, kuri buvo plačiai naudojama filme „Svetimas: Covenant“. Garso takelio albumą rugpjūčio 16 d. išleido „Hollywood Records“. Vinilinės plokštelės leidimas su šešiais papildomais kūriniais pasirodė 2024 m. lapkričio 15 d.

 Išleidimas 
Filmas iš pradžių buvo numatytas tiesiogiai transliuoti „Hulu“ platformoje, tačiau „Walt Disney Studios Motion Pictures“ netrukus prieš filmavimo pradžią nusprendė jį rodyti kino teatruose. Pasaulinė premjera įvyko 2024 m. rugpjūčio 12 d. Los Andžele, o rugpjūčio 15 d. filmas buvo parodytas Tarptautiniame Edinburgo kino festivalyje, kur įvyko jo premjera Jungtinėje Karalystėje. „20th Century Studios“ kitą dieną, rugpjūčio 16 d., išleido jį JAV ir Jungtinės Karalystės kino teatruose.

2024 m. spalio 15 d. pasirodė skaitmeniniu formatu, o gruodžio 3 d. „Sony Pictures Home Entertainment“ išleido jį Ultra HD Blu-ray, Blu-ray ir DVD formatais. Šiuose leidimuose įtrauktos ištrintos scenos ir užkulisių reportažai. Tą pačią dieną filmas buvo išleistas ribotu tiražu VHS formatu, tapdamas pirmuoju serijos filmu, oficialiai išleistu šiuo formatu nuo „Svetimi prieš Grobuonį“ (2004 m.), taip pat pirmuoju didelio biudžeto Holivudo filmu, išleistu šiuo formatu nuo 2006 m.

 Atsiliepimai 
Recenzijų suvestinėje „Rotten Tomatoes“ 80 % iš 395 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 57 kritikais, filmui skyrė 64 balus iš 100 galimų, o tai reiškia, kad vertinimai yra „iš esmės palankūs“.

 Apdovanojimai 
 Renginys Ceremonijos data Kategorija Laureatas (-ai) Rezultatas  „Astra“ vidurinio sezono apdovanojimai 2024 m. liepos 3 d. Labiausiai laukiamas filmas Svetimas: Romulas   Holivudo profesionalų asociacijos apdovanojimai 2024 m. lapkričio 7 d. Išskirtiniai vizualiniai efektai – gyvai veiksmo filmas Ale Melendez, Steven Denyer, Sebastian Ravagnani, Nicolas Caillier ir Nelson Sepúlveda   Išskirtinis garsas – kino filmas David V. Butler, Mark Paterson, Polly McKinnon, Chris Terhune, Will Files ir Lee Gilmore  „Astra“ kino ir kūrybinių menų apdovanojimai 2024 m. gruodžio 8 d. Geriausias siaubo ar trilerio filmas Svetimas: Romulas   San Diego kino kritikų draugija 2024 m. gruodžio 9 d. Geriausias garso dizainas   Geriausi vizualiniai efektai  Geriausia kaskadinių triukų choreografija  Sent Luiso kino kritikų asociacija 2024 m. gruodžio 15 d. Geriausi vizualiniai efektai Eric Barba, Shane Mahan ir Nelson Sepulveda   Moterų kino žurnalistų aljansas 2025 m. sausio mėn. Geriausias kaskadinis pasirodymas Cailee Spaeny   „Auksiniai gaubliai“ 2025 m. vasario 5 d. Kino ir bilietų pardavimo pasiekimai Svetimas: Romulas   „Saturn“ apdovanojimai 2025 m. vasario 2 d. Geriausias siaubo filmas   Geriausia režisūra Fede Álvarez  Geriausias antro plano aktorius David Jonsson  Geriausia antro plano aktorė Cailee Spaeny  Geriausias filmo scenografijos dizainas Naaman Marshall  Geriausias filmo grimas Pam Smyth  Geriausias filmas vizualinių / specialiųjų efektų kategorijoje Eric Barba, Nelson Sepulveda-Fauser, Daniel Macarin ir Shane Mahan  Amerikos scenografų asociacijos apdovanojimai 2025 m. vasario 2 d. Geriausias pasiekimas maginės fantastikos ar mokslinės fantastikos filmo dekoro/dizaino srityje Zsuzsanna Sipos, Naaman Marshall   AACTA apdovanojimai 2025 m. vasario 7 d. Geriausi vizualiniai efektai arba animacija Nelson Sepulveda-Fauser, Jhon Alvarado, Alé Melendez, Sebastian Ravagnani ir Nicolas Caillier   Vizualinių efektų draugijos apdovanojimai2025 m. vasario 7 d. Išskirtinis modelis fotorealistiniame arba animaciniame projekteWaldemar Bartkowiak, Trevor Wide, Matt Middleton ir Ben Shearman „Golden Reel“ apdovanojimai 2025 m. vasario 23 d. Išskirtiniai pasiekimai garso redagavimo srityje – dialogai / ADR Will Files, Lee Gilmore, Matt Cloud, Polly McKinnon, David Butler, Ryan Cole, Jacob Riehle ir Ailene Roberts   Išskirtiniai pasiekimai garso redagavimo srityje – specialieji efektai / Foley Will Files, Lee Gilmore, Chris Terhune, Luis Galdames, Dan Kenyon, Ken McGill, James Miller, Matt Cloud, Steve Neal, Samuel Munoz, Lyndsey Schenk, Jacob McNaughton ir Noel Vought  „Oskarai“2025 m. vasario 7 d. Geriausi vizualiniai efektaiEric Barba, Nelson Sepulveda-Fauser, Daniel Macarin ir Shane Mahan Kritikų pasirinkimo super apdovanojimai 2025 m. rugpjūčio 7 d. Geriausias mokslinės fantastikos/maginės fantastikos filmas Svetimas: Romulas  Geriausias aktorius mokslinės fantastikos/maginės fantastikos filme David Jonsson  Geriausia aktorė mokslinės fantastikos/maginės fantastikos filme Cailee Spaeny 

 Ateitis ir tęsiniai 
Fede Álvarez žurnalui „The Hollywood Reporter“ teigė, jog turi idėjų dėl „Romulo“ tęsinio, bet nenori skubėti, nes tarp pirmųjų dviejų filmų praėjo septyneri metai: „Mes tikrai stengiamės daugiau galvoti apie siužetą ir tai, ar jam reikia kito skyriaus, ir ar žmonės nori žinoti, kas bus toliau. Taigi palauksime, ką žmonės manys ir ar jie to prašys. Mano filosofija yra tokia, kad niekada neturėtumėte kurti [tęsinio] per dvejus metus. Turime atsiriboti. Turime palaukti, kol žiūrovai to tikrai norės. Jei pagalvosite apie „Svetimas“ ir „Svetimi“, tarp jų yra septynerių metų pertrauka. Bet mes tikrai turime idėjų, kuria linkme galėtume eiti.“

2024 m. spalio mėn. „20th Century Studios“ prezidentas Steve Asbell sakė: „Šiuo metu dirbame prie tęsinio idėjos. Dar nesudarėme sutarties su Fede [Álvarez], bet tai padarysime, ir jis turi idėją, kurią mes plėtojame.“ 2025 m. vasario mėn. režisierius patvirtino, kad šiuo metu rašo tęsinio scenarijų ir kad tai bus kitas projektas, kurio gamybą jis pradės, o filmavimo darbai preliminariai numatyti vėliau tais pačiais metais. Birželio mėn. Álvarez pareiškė, kad tęsinio paruošiamieji darbai jau vyksta, o filmavimas turėtų prasidėti spalio mėn.

 Nuorodos 



 Išnašos 

Kategorija:2024 filmai
Kategorija:JAV mokslinės fantastikos filmai
Kategorija:Siaubo filmai